CELEX: 22009D0037
Language: fi
Date: 2009-03-17 00:00:00
Title: ETA:n sekakomitean päätös N:o 37/2009, tehty 17 päivänä maaliskuuta 2009 , ETA-sopimuksen liitteen XXI (Tilastot) muuttamisesta

28.5.2009   
            
            
               FI
            
            
               Euroopan unionin virallinen lehti
            
            
               L 130/31
            
         ETA:n SEKAKOMITEAN PÄÄTÖS
   
   N:o 37/2009,
   tehty 17 päivänä maaliskuuta 2009,
   ETA-sopimuksen liitteen XXI (Tilastot) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XXI muutettiin 5 päivänä joulukuuta 2008 tehdyllä ETA:n sekakomitean päätöksellä N:o 131/2008 (1).
            
         
               (2)
            
            
               Yhteisön alueella olevia avoimia työpaikkoja koskevista neljännesvuosittaisista tilastoista annetun Euroopan parlamentin ja neuvoston asetuksen (EY) N:o 453/2008 täytäntöönpanosta kausitasoitusta koskevien menettelyjen ja laaturaporttien osalta 28 päivänä lokakuuta 2008 annettu komission asetus (EY) N:o 1062/2008 (2) olisi otettava osaksi sopimusta.
            
         
               (3)
            
            
               Salassa pidettävien tilastotietojen luovuttamisesta Euroopan yhteisöjen tilastotoimistolle 22 päivänä lokakuuta 2008 annettu Euroopan parlamentin ja neuvoston asetus (EY, Euratom) N:o 1101/2008 (kodifioitu toisinto) (3) olisi otettava osaksi sopimusta.
            
         
               (4)
            
            
               Asetuksella (EY, Euratom) N:o 1101/2008 kumotaan asetus (Euratom, ETY) N:o 1588/90 (4), joka on otettu osaksi sopimusta ja joka näin ollen olisi poistettava sopimuksesta.
            
         
               (5)
            
            
               Asetus (EY, Euratom) N:o 1101/2008 on asetuksen (Euratom, ETY) N:o 1588/90 kodifioitu toisinto, joten jälkimmäiseen asetukseen tehdyt ETA-sopimusta koskevat mukautukset olisi säilytettävä,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liite XXI seuraavasti:
   
               1)
            
            
               Lisätään 18v kohdan (Euroopan parlamentin ja neuvoston asetus (EY) N:o 453/2008) jälkeen kohta seuraavasti:
               
                           ”18va.
                        
                        
                           
                              32008 R 1062: Komission asetus (EY) N:o 1062/2008, annettu 28 päivänä lokakuuta 2008, yhteisön alueella olevia avoimia työpaikkoja koskevista neljännesvuosittaisista tilastoista annetun Euroopan parlamentin ja neuvoston asetuksen (EY) N:o 453/2008 täytäntöönpanosta kausitasoitusta koskevien menettelyjen ja laaturaporttien osalta (EUVL L 285, 29.10.2008, s. 3).”
                        
                     
         
               2)
            
            
               Korvataan 17 kohta (neuvoston asetus (Euratom, ETY) N:o 1588/90) seuraavasti:
               ”32008 R 1101: Euroopan parlamentin ja neuvoston asetus (EY, Euratom) N:o 1101/2008, annettu 22 päivänä lokakuuta 2008, salassa pidettävien tilastotietojen luovuttamisesta Euroopan yhteisöjen tilastotoimistolle (kodifioitu toisinto) (EUVL L 304, 14.11.2008, s. 70).
               Tätä sopimusta sovellettaessa asetusta koskevat seuraavat mukautukset:
               
                           a)
                        
                        
                           Lisätään 2 artiklaan kohta seuraavasti:
                           
                                       ’k)
                                    
                                    
                                       EFTAn tilastolaitoksen henkilöstö: Eurostatin tiloissa työskentelevä EFTAn sihteeristö.’
                                    
                                 
                     
                           b)
                        
                        
                           Korvataan 5 artiklan 1 kohdan toisessa virkkeessä ilmaus ’Eurostatin’ ilmauksella ’Eurostatin ja EFTAn tilastolaitoksen’.
                        
                     
                           c)
                        
                        
                           Lisätään 5 artiklan 2 kohtaan alakohta seuraavasti:
                           ’EFTAn tilastolaitoksen Eurostatille toimittamat luottamukselliset tilastotiedot ovat myös kyseisen toimiston henkilöstön käytettävissä.’
                        
                     
                           d)
                        
                        
                           Asetuksen 6 artiklassa olevan ilmauksen ’Eurostat’ katsotaan tarkoittavan myös EFTAn tilastolaitosta.”
                        
                     
         2 artikla
   Asetusten (EY) N:o 1062/2008 ja (EY, Euratom) 1101/2008 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 18 päivänä maaliskuuta 2009, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (5).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 17 päivänä maaliskuuta 2009.
      
         
            ETA:n sekakomitean puolesta
         
         
            Puheenjohtaja
         
         Alan SEATTER
         
      
   
   
      (1)  EUVL L 25, 29.1.2009, s. 40.
   
      (2)  EUVL L 285, 29.10.2008, s. 3.
   
      (3)  EUVL L 304, 14.11.2008, s. 70.
   
      (4)  EYVL L 151, 15.6.1990, s. 1.
   
      (5)  Valtiosäännön asettamista vaatimuksista ei ole ilmoitettu.